James Baldwin

James Arthur Baldwin (1924–1987) var en amerikansk forfatter, dramatiker, poet, essayist og aktivist for borgerrettsbevegelsen.

Baldwins roman Go Tell It on the Mountain har blitt rangert av Time som en av verdens 100 best engelske romaner. Hans essaysamling, Notes of a Native Son (utgitt i 1955), etablerte Baldwin som en forkjemper for likestilling.

De fleste av Baldwins arbeider omhandler  rasistiske og seksuelle problemstillinger på midten av det 1900-tallet i USA. Hans romaner er kjent for måten de utforsker spørsmål om personlig identitet og komplekst sosialt og psykologisk press. Baldwin fokuserte på tematikk knyttet til minoriteter, homofili, maskulinitet og klasse lenge før den sosiale, kulturelle eller politiske likestillingen mellom disse gruppene ble etablert, og i en tid der gruppene ble sett ned på og forhatt av store deler av samfunnet. Protagonistene i hans verker er ofte, men ikke eksklusivt, afroamerikanske; homofile eller biseksuelle menn, som møter interne og eksterne hindringer på leting etter selv- og sosial aksept.

Baldwin var en av flere afroamerikanske ateister som bodde i Harlem i New York.

 Liv og virke 
 Bakgrunn 
Da James Baldwin var et spedbarn, flyttet hans mor, Emma Berdis Joynes, til Harlem i New York, hvor hun giftet seg med en predikant, David Baldwin, som adopterte James som sin sønn. Familien var fattig, og James og adoptivfaren hadde et svært stormfullt forhold. James Baldwin ble utdannet ved den prestisjetunge DeWitt Clinton High School i Bronx, der han arbeidet med skoleavisen. Da han var 17 år gammel, flyttet Baldwin til Greenwich Village, et område i New York som er  kjent for sine kunstnere og forfattere.

I løpet av tenårene mens han bodde i Harlem og Greenwich Village, begynte Baldwin å anerkjenne sin egen homoseksualitet. I 1948 var han desillusjonert av amerikanske fordommer mot svarte og homofile, forlot Baldwin USA og dro til Paris, Frankrike. Denne reisen var ikke bare et ønske om å distansere seg fra fordommer som rådet i det amerikanske samfunnet.

 Forfatterskap 
Han flyktet for å se seg selv og sitt forfatterskap utover en afroamerikansk kontekst.   Baldwins første roman, Go Tell It on the Mountain, som er en delvis selvbiografisk roman, ble publisert i 1953. Baldwins første samling av essays, dukket opp to år senere. Baldwin fortsatte å eksperimentere med forskjellige litterære former gjennom hele sin karriere, og han publiserte flere dikt og skuespill samt fiksjon og essays. 

Baldwins andre roman, Giovanni's Room, vakte strid da den ble utgitt i 1956 grunnet dens likeframme homoerotiske innhold. Balwin nektet igjen å sette merkelapp på utgivelsen av romanen, til tross for at det lesende publikums forventninger om at han ville skrive om den afroamerikanske erfaring, er Giovanni's Room utelukkende om hvite romanfigurer. Baldwins neste to romaner, Another Country og Tell Me How Long the Train's Been Gone, er sprikende, eksperimentelle verker som handler om svarte og hvite figurer og med heteroseksuelle, homoseksuelle og biseksuelle legninger. Disse romanene omhandler 1960-tallets uro: de er mettet med en følelse av voldelig uro og sinne.

Baldwins lange essay handlet om den sydende misnøyen i 1960-tallets USA. Essayet ble opprinnelig publisert i to deler i magasinet The New Yorker og denne publikasjonen gjorde at Baldwin kom på forsiden av Time Magazine i 1963, mens han var på turné der han snakket om sivile rettigheter. Essayet tar for seg det urolige forholdet mellom kristendom og den gryende muslimske bevegelsen. Baldwin bodde for det meste i eksil i Frankrike i den senere tiden av livet. Han tilbrakte også en del tid i Sveits og Tyrkia i løpet av disse årene. 

I løpet av sitt liv og senere ble Baldwin i all hovedsak husket som en innflytelsesrik afrikansk-amerikansk forfatter, men også som en innflytelsesrik forfatter i eksil, særlig på grunn av hans tallrike erfaringer utenfor USA og virkningen av disse erfaringene på Baldwins liv og forfatterskap. Baldwin deltok på Oslos internasjonale poesifestival i juni 1985. Baldwin døde av kreft i Saint-Paul-de-Vence, Frankrike i desember 1987, da han var 63 år gammel. Han ble fraktet tilbake til USA og gravlagt i Ferncliff Cemetery i Hartsdale, i nærheten av New York City.

 Bibliografi 

 Bøker 

 1953. Go Tell It on the Mountain
 1956. Giovanni's Room
 1962. Another Country
 1968. Tell Me How Long the Train's Been Gone
 1974. If Beale Street Could Talk (adapted into an Academy Award-winning 2018 film of the same name)
 1979. Just Above My Head
 1987. Harlem Quartet
 1998. Early Novels & Stories: Go Tell It on the Mountain, Giovanni's Room, Another Country, Going to Meet the Man, edited by Toni Morrison.
 2015. Later Novels: Tell Me How Long the Train's Been Gone, If Beale Street Could Talk, Just Above My Head, edited by Darryl Pinckney.

 Referanser 

Litteratur
 James Baldwin: Baldwin's Harlem. A biography of James Baldwin. Atria Books,  New York, NY u. a. 2008, ISBN 978-0-7432-9307-5.
 Wolfgang Binder: Baldwin, James (Arthur). In: Bernd Engler, Kurt Müller (Hrsg.): Metzler-Lexikon amerikanischer Autoren. Metzler, Stuttgart u. a. 2000, ISBN 3-476-01654-4, S. 41–43.
 Rolf Franzbecker (unter Mitarbeit von Peter Bruck u. Willi Real): Der moderne Roman des amerikanischen Negers. Richard Wright, Ralph Ellison, James Baldwin. Wissenschaftliche Buchgesellschaft, Darmstadt 1979, ISBN 3-534-07366-5, S. 80–112.
 Peter Freese: James Baldwin. In: ders.: Die amerikanische Kurzgeschichte nach 1945 · Salinger · Malamud · Baldwin · Purdy · Barth. Athenäum Verlag Frankfurt a. M. 1974, ISBN 3-7610-1816-9, S. 246–320.
 Trudier Harris: James Baldwin 1924-1987. In: Paul Lauter u. a. (Hrsg.): The Heath Anthology of American Literature. 3rd Edition. Houghton Mifflin Co., Boston 1998, ISBN 0-395-86823-8, Bd. 2, S. 2221.
 Günter H. Lenz: James Baldwin. In: Martin Christadler (Hrsg.): Amerikanische Literatur der Gegenwart in Einzeldarstellungen. Kröner Verlag, Stuttgart 1972, ISBN 3-520-41201-2, S. 155–189.
 Simon Njami: James Baldwin ou le devoir de la violence. Seghers, Paris 1991, ISBN 2-232-10247-5.
 Monika Plessner: Ich bin der dunklere Bruder · Die Literatur der schwarzen Amerikaner · Von den Spirituals bis zu James Baldwin. Fischer Verlag Frankfurt a.M. 1979, ISBN 3-596-26454-5, S. 292–301.

 Eksterne lenker 





Kategori:Forfattere fra USA
Kategori:Afroamerikanske forfattere
Kategori:Personer fra New York City